**Солтүстік Қазақстан облысы**

**Ақжар ауданы**

**№2Ленинград орта мектебі**

**қазақ тілі мен**

**әдебиеті пәні мұғалімі**

**Онгарбай Жулдыз**

**Қысқа мерзімді жоспар**

|  |  |  |  |  |
| --- | --- | --- | --- | --- |
| **Пән:** қазақ тілі  **Ұзақ мерзімді жоспар бөлімі:** Астана – мәдениет пен өнер ордасы | | | | |
| **Сынып:** 6 | | **Қатысқан оқушылар саны:** | **Қатыспағандар:** | |
| **Сабақтың тақырыбы** | | «Хан шатыр» ойын-сауық орталығы | | |
| **Осы сабақта қол жеткізілетін оқу мақсаттары (оқу бағдарламасына сілтеме)** | | 6.2.6.1 - оқылым стратегияларын қолдану:  комментарий жасау, іріктеп оқу, рөлге бөліп оқу.  6.3.6.1 - мәтіндегі орфографиялық және пунктуациялық қателерді сөздіктерге, емле ережелеріне сүйеніп, түзету, редакциялау; | | |
| **Сабақтың мақсаттары** | | **Барлық оқушылар орындай алады:** мәтінді оқиды комментарий жасайды, іріктеп оқиды.  Мәтіндегі орфографиялық және пунктуациялық қателерді емле ережелеріне сүйеніп, түзетеді, редакциялайды;  **Оқушылардың көпшілігі орындай алады:** комментарий жасайды, мәтіннен қажет ақпаратты іріктей алады;  **Кейбір оқушылар орындай алады:** түйінді ой айта алады; | | |
| **Бағалау критерийі** | | - мәтіннен қажет ақпаратты іріктей алады;  - мәтінді оқуда комментарий жасап түйінді ой айта алады;  - емле ережелеріне сүйеніп мәтіндегі орфографиялық қателерді түзете алады, редакциялайды. | | |
| **Тілдік мақсаттар** | | **Пәнге тән лексика мен терминология:**  әйгілі сәулетші, Астана келбетіне айшықты көрініс беру, экоғимараттарының тізіміне ену, киіз үй пішіндес  **Диалог пен жазу үшін пайдалы сөздер мен тіркестер:**  *Мен мынадай дәлелдер келтіремін...*  *Оның себебін... деп түсіндіремін.*  *Біздің пікірімізше....*  *Олай ойлауға ... себептер бар.* | | |
| **Құндылықтарды игерту** | | оқушыларды топтық, жұптық жұмыстар кезінде бір-біріне деген құрмет көрсете білуге тәрбиелеу. | | |
| **Пәнаралық байланыс** | | география (пәндік терминдер) | | |
| **Бастапқы білім** | | Бейбітшілік пен келісім сарайы | | |
| **Жоспар** | | | | |
| **Сабақтың жоспарланған кезеңдері** | **Жоспар бойынша орындалуы тиіс іс-әрекеттер** | | | **Дереккөздер** |
| **Сабақтың басы**  **0-5** | **Қызығушылығын ояту**  Мұғалім сабақты «Адасқан әріптерден» құралған сөздерді көрсетумен бастайды. Оқушылар «Адасқан әріптерден» сөз құрайды (р,ш,а,ы,т,н,х,а) осылайша сабақ тақырыбын анықтайды. Мұғалім сабақтың тақырыбын хабарлайды.  Сабақ мақсатымен таныстырады.  Оқушылар мен мұғалім бірлесе отырып, сабақтың бағалау критерийлерін әзірлейді.  Сынып оқушыларын бірнеше топқа бөледі. | | | 1-3-слайд |
| **Сабақтың ортасы**  **5 минут**  **7 минут**  **8 минут**  **10 минут**  **5 минут** | **Жеке жұмыс.**  «Ханшатыр» туралы видеоролик көреді <https://youtu.be/qNgLkaVzYnw>  Көргендері бойынша оқушылар комментарий білдіреді.  **Дескриптор:**   * роликті көреді ; * ролик бойынша комментарий білдіре алады; * өз ойын жүйелі айта алады.   **Әлемді аузына қаратқан «Хан шатыр»**  Астана қаласының сол жағалауында орналасқан әлемдік сәулет өнерінің кестесінен орын алған тамаша өнер туындысы - "Хан шатыр" ойын-сауық орталығы. Есімі әлемге кеңінен танылған әйгілі сәулетші Лорд Норман Фостердің қиялынан туған бұл баламасыз архитектуралық өнер туындысы сәні мен салтанатын жарастырып келе жатқан Астана келбетіне айшықты көрініс беріп тұр. Орталықтың өзіндік архитектурасы — ғимарат алып мөлдір шыныдан жасалған шатыр. Ғимарат президент Резиденциясы мен үкіметтік ғимараттар кешенінен бастау алатын қаланың басты орталық белдеуін аяқтап тұр.   "Хан шатырды" британдық Foster & Partners фирмасы жобалаған болатын. Оның биіктігі 150 метрді құрайды, аумағы - 127 мың шаршы метр.   Тағы бір атап өтетін жайт, "Хан шатыр" - Forbes Style журналының нұсқасы бойынша әлемнің ең үздік он экоғимараттарының тізіміне енді. Мұндай құрметке ТМД елдерінен Қазақстан ғана лайықты болып отыр.  20 метр цемент іргетасқа орнатылған қаладағы ең биік және әлемдегі киіз үй пішіндес ең үлкен ғимараттың құрылысы кезінде пайдаланылған көптеген технологиялар мен материалдар теңдесі жоқ болып табылады, олардың кейбірі әлемдік тәжірибеде тұңғыш рет қолданылып отыр.  Шатырдың ерекше қабаты оны Астана халқына үйреншікті болып кеткен боран мен аяздан қорғап, іште қысы-жазы қолайлы климат ұстап тұруға мүмкіндік береді. Әрдайым жайдары ауа-райы мен күн нұрының төгілуі – «Хан Шатырға» тән белгі болмақ. Түрлі климаттық белдеулерде өсетін жасыл-желектерді кездестіруге болады.  Ғимараттың орталығындағы кең алаң көрме және ойын-сауық шараларына арналған. Ғимараттың орталығында орналасқан "Тілек ағашындағы" жетім балалардың тілегі жазылған конвертті ашқан адам оны міндетті түрде орындау керек.  Тропикалық су бағы мен алыс Мальдив аралдарынан арнайы әкелінген жұмсақ құм төселген керемет жағажай - орталықтың ең қызықты орындарының бірі. Хауыздардың бірінде орналасқан жасанды толқын әсерлі көрініс береді. Осы жерде жылдың кез келген мезгілінде тура Жерорта теңізінде демалып жатқандай сезімге бөленіп, рахат алуға болады.  *Айгерім Сматуллаева*  **ТЖ. Оқылым тапсырмасы:**  **1-топ: Комментарий жасаушылар**  Топ мүшелері Ханшатыр туралы мақаламен танысып, комментарий жасайды.  **2-топ: Зерттеушілер**  Мәтіннен ең қажетті ақпараттарды жазып алып, сыныпқа таныстырады.  3-топ: **Тілшілер**  Берілген мақала негізінде оқушылардан сұхбат алады.  **Дескриптор:**  -мәтінді түсініп оқиды;  -мәтіннен қажет ақпаратты іріктей алады;  - мәтінді оқуда комментарий жасайды;  -түйінді ой айта алады.  **ҚБ** Топтар бір-бірін бағалайды.  **«Менің ойымша.....»**  **Оқылымнан кейінгі тапсырма**  **Топпен жұмыс. «Еркін микрафон» әдісі**  *- 1- топ оқушысы қолына микрофон ұстап, сабақ мазмұнына (Әлемді аузына қаратқан «Хан шатыр») байланысты сұрақ қояды, екінші**топтан оқушы жауап береді.*  *Ықтимал сұрақтар:* *- «Хан шатыр» деп аталу себебі неде?**- «Хан шатыр» орталығының өзіндік ерекшелігі неде?**- «Тілек ағашында» не болады?**- Орталықтың ең қызықты жері қайсы?*Дескриптор: **-**сұрақ қоя алады;  -сұраққа толық еркін жауап береді.  **ҚБ**.Мұғалім топта жауап берген оқушыларды ауызша бағалайды**.**  **Жұппен жұмыс.Жазылым тапсырмасы**  **«Қазына іздеу» әдісі**  *Әр оқушыға Әлемді аузына қаратқан «Хан шатыр» тақырыбындағы мәтіннен қосымшаның жалғануынан, тыныс белгілерден жіберілген қателері бар үзінді жазылған таратпа беріледі*.  **Тапсырманың шарты:**  «Қазына іздеу» жаттығуын жүргізу үшін оқушыларға мәтін  мазмұны бойынша олардың іздейтін қазыналарының сипаттамалары беріледі. Қазыналар ретінде мәтінде жіберілген емлелік және тыныс белгі қателер есептеледі.  Оқушылар мәтіндегі жіберілген қателерді түзетіп, талдап болған соң, мұғалім тұпнұсқаны береді, оқушылар салыстырады. Ережені оқушылармен бірлесіп талдайды.  **Дескриптор:**  -мәтіндегі орфографиялық, пунктуациялық қателерді табады; -емле ережелеріне сүйеніп түзетеді, редакциялайды;  -емле ережелеріне сүйеніп, жауаптарын дәлелдейді.  **ҚБ « Карусель» әдісі арқылы бағалайды**. | | | 1-таратпа  2-таратпа  Әлемді аузына қаратқан «Хан шатыр» |
| **Сабақтың соңы**  **5 минут** | **Рефлексия .** «Аяқталмаған сөйлем» әдісі  Мен бүгін ................білдім.  Мен үшін .............. қызық болды.  Маған .............. тапсырмаларды орындау оңай болды. | | |  |